สวัสดีค่ะ อยากปรึกษาเรื่องประจำเดือนมาไม่ปกติค่ะ คือความยาวรอบเดือนปกติจะอยู่ที่ 21-35 วัน ใช่มั้ยคะ แต่ของเราตอนนี้ผ่านไป 87 วันแล้วค่ะ😥 ขอเล่าย้อนนะคะเราทานยาคุม(21เม็ด)มาตลอดจนเม็ดสุดท้ายวันที่ 27 พ.ย. 2563 ปจด.มาเดือนธ.ค.ปกติ แต่เดือนม.ค.มาวันที่ 17 มีความยาวรอบ 46วัน ก็คิดว่าไม่ปกติจึงเริ่มทานยาคุมใหม่เพื่อให้รอบเดือนมาตรง จึงเริ่มทานยี่ห้อเดิมมาเรื่อยๆตั้งแต่ 17 ม.ค.- 1 พ.ค. 2564 พบว่าความยาวรอบกลับมาปกติอยู่ที่ 28 วัน เลยลองหยุดยาเพื่อสังเกตอาการอีกครั้ง สรุปได้ว่า ความยาวรอบพ.ค. 36วัน ความยาวรอบมิ.ย. 43วัน ความยาวรอบก.ค. 87วัน ปัจจุบันปจด.เรายังไม่มา แต่มีอาการสิวเห่อหน้ามันค่ะ เราเลยต้องการทานยาคุมเพื่อให้ปจด.กลับมาตรงเหมือนเดิม จึงอยากทราบว่าควรทำอย่างไรดีคะระหว่าง 1.รอจนกว่าปจด.จะมาแล้วเริ่มทานยาคุมใหม่ 2.ทานยาคุมเลย ปล.เคยมีเพศสัมพันธ์กับแฟนล่าสุดปีที่แล้ว(2563)นะคะ แต่ทานยาคุมและแฟนป้องกันทุกครั้ง ปัจจุบันเลิกกันแล้วและเราไม่ได้มีเพศสัมพันธ์แล้วค่ะ เลยคิดว่าไม่ได้ท้องนะคะเพราะช่วงต้นปี2564 ปจด.ยังมาอยู่ค่ะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่สม่ำเสมอ อาจมีสาเหตุมาได้จาก ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลจากที่กล่าวมา หากมีสิวเห่อ หน้ามัน มีขนดก ซึ่งเป็นลักษณะของเพศชาย อาจจะเป็นภาวะถุงน้ำหลายใบในรังไข่ได้ ซึ่งควรได้รับการตรวจเพิ่มเติมโดยแพทย์หรือสูตินรีแพทย์ต่อไป ในระหว่างนี้ไม่ซื้อยาปรับฮอร์โมนใดๆมาใช้เอง การรักษาภาวะถุงน้ำหลายใบในรังไข่ถ้าเป็นจริงๆสามารถใช้ยาคุมภายใต้การดูแลของแพทย์ได้